מאי דיין

מאי דיין (נולדה ב-14 במאי 1994) היא כדורסלנית ישראלית, המשחקת בעמדת רכזת/קלעית בקבוצת מכבי בנות אשדוד מליגת העל.

ביוגרפיה 
דיין גדלה והתחנכה באשדוד ושיחקה כדורסל מגיל צעיר במחלקת הילדות והנערות של מכבי בנות אשדוד. דיין הייתה רכזת מובילה ונבחרה לחמישיית העונה בליגה לנערות (2009), תגלית העונה בנערות א' (2010) ושחקנית העונה בנערות ב' (2010). דיין הגיעה לשיא כשקלעה 41 נקודות! עם הנערות של אשדוד במשחק חוץ בירושלים בשנת 2012.

בקבוצה בוגרת
מעונת 2011/12 השתייכה דיין לסגל הקבוצה הבוגרת, אך קיבלה דקות מועטות ולא השתלבה ברוטציה במהלך המשחקים.
במהלך עונת 2012/13 שיחקה בקולג' בקבוצה של אוניברסיטת טמפל (NCAA) וקלעה שלוש פעמים 8 נקודות נגד מונטנה, קנט סטייט ופן. בסך הכל השתתפה ב-30 משחקים ופתחה בחמישייה 6 פעמים. 

בעונת 2013/14 החלה לשחק בליגת העל בקבוצת הפועל ראשון לציון. בעונת 2014/15 שיחקה באליצור חולון.

בעונת 2015/16 החלה לשחק בקבוצת בנות הרצליה למשך שתי עונות.
בעונת 2017/18 שיחקה דיין בקבוצת בני יהודה ובעונת 2018/19 שיחקה בקבוצת מכבי רעננה, בה רשמה ממוצעים של 8.6 נקודות, 2.3 ריבאונדים ו-1.8 אסיסטים ב-27 דקות למשחק.

בעונת 2019/20 חזרה לקבוצת בנות הרצליה לעונה אחת. בתחילת עונת 2020/2021 חזרה הביתה למכבי בנות אשדוד ומונתה לקפטנית הקבוצה.

נבחרת ישראל
דיין שיחקה כרכזת מובילה בנבחרות לכל אורך הדרך. בנבחרת הקדטיות, בנערות, בעתודה ובנבחרת ישראל למשחקי המכביה העשרים בשנת 2017. בשנת 2020 זומנה דיין לראשונה לסגל הנבחרת הבוגרת.

קישורים חיצוניים
 פרופיל השחקנית באתר מנהלת ליגת העל בכדורסל נשים
 מאי דיין קפטנית מכבי אשדוד: "עבר יותר מדי זמן, רוצות להחזיר את האליפות הביתה", באתר דבר

הערות שוליים

כדורסלניות מכבי אשדוד
כדורסלניות הפועל ראשון לציון
כדורסלניות אליצור חולון
כדורסלניות בנות הרצליה
כדורסלניות בני יהודה
כדורסלניות נבחרת ישראל
ישראליות שנולדו ב-1994
ישראלים שנולדו ב-1994